Fjölskyldan saman á Fiskideginum mikla , dagana 8. til 11. ágúst 2019 í Dalvíkurbyggð ◦ Fjölbreyttur matseðill . ◦ Strandhreinsun Fiskidagsins mikla . ◦ Þyrla Landhelgisgæslunnar . ◦ Fiskisúpukvöldið 15 ára . ◦ Stórkostleg tónlistarveisla . ◦ Glæsileg flugeldasýning . ◦ Góðir heiðursgestir . ◦ 20 ára aldurstakmark á tjaldsvæðunum . ◦ Fjölskylduhátíðin Fiskidagurinn mikli er nú haldinn í 19. sinn . Frá upphafi hefur markmið hátíðarinnar verið að fólk komi saman , hafi gaman og borði fisk . Ennfremur er allur matur og skemmtun á hátíðarsvæðinu ókeypis . Þyrlusýning Landhelgisgæslunnar – Mætum snemma . Við mælum með því að gestir séu mættir tímanlega en í ár kemur þyrla landhelgisgæslunnar og sýnir listir sínar og björgun úr sjó kl. 10.30 . Í kjölfarið hefst Fiskidagurinn Mikli sjálfur og þá er gott aðgengi að öllum stöðvum og enginn missir af neinu . Bent er á að verðlaunaafhendingar fyrir fjölskylduratleik og fleira verður snemma í dagskránni og þeir sem eru dregnir út í verðlaunaleikjum verða að vera á staðnum . Gellur , plokkfiskur , ostafylltar fiskibollur , indverskt og Egils Appelsín . Fiskurinn á grillunum er með nýju sniði , bleikja í Pang Gang sósu og þorskur í karamellu og mangósósu . Á bás Friðriks V. verður í boði Hríseyjarhvannargrafin bleikja eins og á síðasta ári en nýjung á þeim bás verða djúpsteiktar gellur . Grímur kokkur mætir sjóðandi heitur eftir árshlé með plokkfiskinn góða og ostafylltar fiskibollur , það sama er uppá teningnum hjá Moorthy og fjölskyldu í Indian Curry House áAkureyri þau mæta til baka eftir árshlé með Tandoori bleikju og Naan brauð . Allar nánari upplýsingar um matseðilinn veitir Friðrik V. í síma 863.6746 Fiskasýning , Andlitsmálun , Disney kastali , þyrluflug og sýndarveruleikavideó . Danshópurinn vefarinn sýnir þjóðdansa vítt og breytt um svæðið . Grímseyjarferjan verður við ferjubryggjuna . Listamenn dansa , syngja , spila , mála , teikna og sýna listir sínar víða um svæðið . Að venju er Björgunarsveitin á Dalvík með tjald á bryggjunni þar sem að hægt er að fá skyndihjálp og leita má til þeirra vegna týndra barna og fleira . Nánari upplýsingar um Fiskasýninguna veitir Skarphéðinn Ásbjörnsson í síma 892.6662 Vináttukeðja – setning hátíðarinnar – mætum tímanlega . Setning Fiskidagsins Mikla er á Vináttukeðjunni föstudaginn 9. ágúst kl. 18:00 . Vinátturæðuna 2019 flytur Sigurður Þorri Gunnarsson útvarpsmaður fulltrúi Hinsegin daga í Reykjavík . Að venju eru fjöldinn allur af fjölskyldum sem tekur þátt . Bílastæða mál Skipuleggjendur Fiskidagsins mikla leggja áherslu á að gestir virði leiðbeiningar björgunarsveitarfólks og lögreglumanna um bílastæði . Á Dalvík eru allar vegalengdir stuttar svo það á ekki að vera mikið mál fyrir gesti að ganga . Einnig er óskað eftir því að heimamenn og gestir þeirra geymi bílana heima um þessa helgi . Kvöldtónleikar og flugeldasýning í boði Samherja Enn á ný er lagt af stað með stórtónleika að kvöldi Fiskidagsins mikla . Dagskráin endar með flugeldasýningu sem björgunarsveitin á Dalvík sér um . Nánari upplýsingar um tónleikana veitir Friðrik Ómar í síma 868.9353 Nánari upplýsingar um flugeldasýninguna veitir Haukur í síma 853.8565 Fjörur hreinsaðar – ruslið til sýnis . Ruslið og það sem finnst við strendurnar verður til sýnis á laugardeginum eða sjálfum Fiskideginum mikla . Samál sem mun endurvinna allt ál sem finnst og Gámþjónusta norðurlands sem flokkar og vinnur úr ruslinu , Sæplast sem sér um ker fyrir ruslið sem finnst , allir sjálfboðaliðarnir og fleiri . Flokkun á rusli Á s.l. ári hófst samstarf fjögurra aðila , Samáls samtaka álframleiðenda , Sæplasts , Gámaþjónustu Norðurlands og Fiskidagsins mikla . Gámaþjónusta Norðurlands sér að venju um að taka það sem flokkað er og kemur á rétta staði . Samál tekur síðan allan álpappír og endurvinnur . 20 ára aldurstakmark . Það er von aðstandenda Fiskidagsins Mikla að allir skemmti sér vel , njóti matarins og þeirra atriða sem í boði eru . Sérstaklega vonumst við til þess að allir eigi góðar og ljúfar stundir með fjölskyldu og vinum . Fiskidagurinn mikli er fjölskylduhátíð þar sem hvorki er pláss fyrir dóp né drykkjulæti og leggja aðstandendur mikla áherslu á að íbúar og gestir hafi ekki áfengi um hönd á auglýstum dagskrárliðum Fiskidagsins Mikla : Vináttukeðjunni og á Fiskideginum milli kl. 11:00 og 17:00 . Frá upphafi höfum við haft frábæra gesti sem hafa gengið einstaklega vel um og fyrir það viljum við þakka sérstaklega . Því miður þurfum við að breyta aldurstakmarki á tjaldstæðunum í 20 ára , viljum við beina því til foreldra og ungmenna aðVIRÐA þetta . Góða skemmtun á fjölskylduhátíðinni Fiskideginum mikla í Dalvíkurbyggð .